ဒိုင်းဆန်းဂန်းတောင်

ဒိုင်းဆန်းဂန်းတောင် (大千軒岳, Daisengen-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ အိရှိမကျွန်းဆွယ်တွင် တည်ရှိသည့် တောင်တစ်ခု ဖြစ်သည်။ အမြင့် ၁၀၇၂ မီတာ (၃၅၁၇ ပေ) ရှိသည်။ ဤတောင်သည် ကျွန်းဆွယ်၏ တောင်ဘက်ပိုင်းဒေသတွင် အမြင့်ဆုံးတောင်လည်း ဖြစ်သည်။

အဲဒိုခေတ်တွင် ဤတောင်တွင် ရွှေတူးဖော်ခြင်းလုပ်ငန်းများ ဆောင်ရွက်ခဲ့သည်။ တစ်နိုင်ငံလုံးအတိုင်းအတာအနေဖြင့် ခရစ်ယာန်ဘာသာဝင်များကို နှိပ်ကွပ်မှုများဆောင်ရွက်ခဲ့သည့်ကာလ မဆွတ်မအဲတိုက်ပွဲတွင် ဤတောင်တွင် ဂျပန်လူမျိုးခရစ်ယာန်ဘာသာဝင် ၁၀၆ ဦးကို ကွပ်မျက်ခဲ့သည်။

သမိုင်းကြောင်း
၁၆၁၂ ခုနှစ်တွင် အချို့ခရစ်ယာန်ကိုးကွယ်သည့် ဂျပန်လူမျိုးများသည်ဘာသာရေးအရ ဖိနှိပ်မှုများကို ရှောင်ရှားရန် လူဦးရေနည်းပါးသည် တိုးဟိုခုဒေသနှင့် အဲဇိုဒေသ (လက်ရှိ - ဟော့ကိုင်းဒိုး) သို့  ထွက်ပြေးခဲ့ကြသည်။ အချို့သော ခရစ်ယာန်ဘာသာဝင်ဂျပန်လူမျိုးများသည် ဒိုင်းဆန်းဂန်းတောင်တွင် ရွှေတွင်းတူးဖော်သည့်လုပ်ငန်း လုပ်ကိုင်ကာ နေထိုင်ခဲ့ကြသည်။

၁၆၃၇ ခုနှစ်မှ ၁၆၃၈ ခုနှစ်အထိ ဖြစ်ပွားခဲ့သည့် ရှိမဘရပုန်ကန်မှုအပြီးတွင် ဂျပန်အစိုးရသည် ခရစ်ယာန်ဘာသာဝင်များအပေါ်  ဖိနှိပ်မှုများ ပိုမိုလုပ်ဆောင်လာခဲ့သည်။ ၁၆၃၉ ခုနှစ် မဆွတ်မအဲတိုက်ပွဲတွင် ခရစ်ယာန်ဘာသာဝင်ဂျပန်လူမျိုး ၁၀၆ ဦးကို တောင်ရှိရွှေမိုင်းတွင်းတွင် ကွပ်မျက်ခဲ့သည်။

တောင်တက်လမ်းများ
တောင်တက်လမ်းသစ်  (新道コース)
တောင်တက်လမ်ကြောင်းသည် မဆွတ်မအဲမြို့မှ သွားရောက်နိုင်သည်။ တောင်အတက်အဆင်း ကြာချိန်မှာ အကြမ်းဖျင်း ၃ နာရီ ၅၀ မိနစ် ဖြစ်သည်။ ဤတောင်တက်လမ်းသည် တောင်စတင်တက်ရောက်မည့်သူများအတွက်လည်း သင့်တော်သည့် တောင်တက်လမ်းဖြစ်သည်။

တောင်တက်လမ်းဟောင်း  (旧道コース)
တောင်တက်လမ်းအစနေရာသို့ မဆွတ်မအဲမြို့မှ သွားရောက်နိုင်သည်။ အတက်အဆင်း အကြမ်းဖျင်း ၃ နာရီ ၅၀ မိနစ်ကြာမြင့်သည်။

ခမိနိုခုနိအိရှိဆခိလမ်း
ခမိနိုခုနိမှ စတင်သည့်လမ်းဖြစ်သည်။ ဤတောင်တက်လမ်သည် လက်ရှိအချိန်တွင် တောင်စတက်ရာနေရာကို ပိတ်ထားသည့်အတွက် အသုံးပြု၍ မရသေးပေ။

ဆန်းဂန်းလမ်း (千軒コース)
တောင်တက်လမ်းကြောင်းအစသို့ ဖုခုရှိမမြို့မှ တဆင့်သွားရောက်နိုင်သည်။ တောင်အတက်အဆင်း အကြမ်းဖျင်း ၇ နာရီခွဲ ကြာမြင့်သည်။ ဆန်းဂန်းလမ်းအနီးတွင် ရွှေမိုင်းတူစဉ်က ကျန်ရှိနေသည့်တဲငယ်၏ အပျက်အစီးများ ရှိနေသေးသည်။ ခရစ်ယာန်ဘာသာဝင် ၁၀၆ ဦးအသတ်ခံရသည့် အောက်မေ့မှုအနေဖြင့် ကြီးမားသည့် ကြက်ခြေခတ်အမှတ်အသားကို တောင်ထိပ်တွင် ပြုလုပ်ထားသည်။

ရုပ်ပုံများ

ပြင်ပလင့်များ


ကိုးကား

ကဏ္ဍ:ဂျပန်နိုင်ငံရှိ တောင်များ